**OPIS OSEBE - TJAŽ**

**Učenci poslušajo zvočni posnetek z naslovom Tjaž ali jim starši opis preberete. Opis poslušajo dvakrat.**

*OPIS OSEBE: TJAŽ*

*Ime mi je Tjaž. Pišem se Zupančič. Star sem šest let. Obiskujem prvi razred Osnovne šole Prebold. Moje oči so rjave barve. Moji lasje so kratki in črni. Oblečen sem v modre hlače in rdečo majico. Obut sem v zelene športne copate. V prostem času igram tenis in nogomet. Obiskujem tudi glasbeno šolo, kjer igram bobne.*

*Vir: Lilibi.si*

Po poslušanju se o opisu pogovorite.

**Nato se z učenci pogovorite, kako bi se oni sami opisali/predstavili.**

Učenci govorno nastopijo – se predstavijo staršem.

Starši govorno nastopanje spremljate in jim pomagate z vprašanji, npr.

*Kako ti je ime?*

*Kako se pišeš?*

*Koliko si star?*

*Kje stanuješ?*

*Kateri razred obiskuješ?*

*V katero šolo hodiš?*

*Kje živiš?*

*Kakšne oblike je tvoj obraz?*

*Kaj imaš na obrazu?*

*Kakšne barve oči imaš?*

*Kakšne barve so tvoji lasje?*

*Kako si oblečen?*

*V kaj si obut?*

*Ali nosiš očala/uhane/prstan? Kakšne?*